Pasop vir dié Eskom-bankslenter - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Pasop vir dié Eskom-bankslenter
Pasop vir dié Eskom-bankslenter
Eskom het gewaarsku teen 'n slenter deur misdadigers wat voorgee om die maatskappy te verteenwoordig en dat sy bankbesonderhede verander het.
Die swendelaars beweer dat Eskom sy bankrekening na Nedbank verskuif het en gee dan die nuwe besonderhede.
"Die swendelaars gebruik briewe, fakse en e-posse met die Eskom-logo en die vervalste handtekening van Eskom se groep hoof uitvoerende beampte, Brian Molefe. "Hulle het ook Nedbank-bankbesonderhede vervals," het die kragnutsmaatskappy in 'n verklaring gesê.
"Eskom-kliënte word gevra om kennis te neem dat Eskom nie 'n bankrekening by Nedbank het nie en dat Eskom nooit op hierdie wyse kennisgewings aan sy kliënte sal stuur nie."
Eskom sê bankbesonderhede verskyn op elke kliënt se elektrisiteitsrekening en agterdogtige kliënte moet die groep se kliënteoproepsentrum vir bevestiging bel.